CELEX: 62016CN0491
Language: da
Date: 2016-09-14 00:00:00
Title: Sag C-491/16: Anmodning om præjudiciel afgørelse indgivet af Supremo Tribunal Administrativo (Portugal) den 14. september 2016 — Instituto de Financiamento da Agricultura e Pescas, IP mod Maxiflor — Promoção e Comercialização de Plantas, Importação e Exportação, L.da

28.11.2016   
            
            
               DA
            
            
               Den Europæiske Unions Tidende
            
            
               C 441/10
            
         
      Anmodning om præjudiciel afgørelse indgivet af Supremo Tribunal Administrativo (Portugal) den 14. september 2016 — Instituto de Financiamento da Agricultura e Pescas, IP mod Maxiflor — Promoção e Comercialização de Plantas, Importação e Exportação, L.da
      
      (Sag C-491/16)
      (2016/C 441/13)
      Processprog: portugisisk
      
         Den forelæggende ret
      
      Supremo Tribunal Administrativo
      
         Parter i hovedsagen
      
      
         Sagsøger: Instituto de Financiamento da Agricultura e Pescas, IP
      
         Sagsøgt: Maxiflor — Promoção e Comercialização de Plantas, Importação e Exportação, L.da
      
      
         Præjudicielle spørgsmål
      
      
                  1)
               
               
                  Skal det operationelle program for landbrug og udvikling af landdistrikter (»Agro-programmet«) anses for at udgøre et »flerårigt program« som omhandlet i artikel 14 i Rådets forordning (EF) nr. 1260/1999 (1) af 21. juni 1999 om vedtagelse af generelle bestemmelser for strukturfondene [nu ophævet ved artikel 107 i Rådets forordning (EF) nr. 1083/2006 (2) af 11.7.2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999, med forbehold for bestemmelserne i artikel 105, stk. 1, heri]?
               
            
                  2)
               
               
                  Skal Agro-programmet anses for at udgøre et »flerårigt program« som omhandlet i artikel 3, stk. 1, andet afsnit, andet punktum, i Rådets forordning (EF, Euratom) nr. 2988/95 (3) af 18. december 1995 om beskyttelse af De Europæiske Fællesskabers finansielle interesser, som fastsætter: »For de flerårige programmers vedkommende løber forældelsesfristen indtil programmets endelige afslutning«?
               
            
                  3)
               
               
                  Såfremt Agro-programmet anses for at udgøre et »flerårigt program« som omhandlet i artikel 3, stk. 1, andet afsnit, andet punktum, i forordning (EF, Euratom) nr. 2988/95:
                  
                              —
                           
                           
                              Er forældelsen af administrative procedurer, som har fundet sted i henhold til programmet, omfattet af den frist på fire år, der er fastsat i artikel 3, stk. 1?
                           
                        
                              —
                           
                           
                              Hvis fristen på fire år udløber, inden programmet afsluttes, sker der da forældelse, eller
                           
                        
                              —
                           
                           
                              henset til bestemmelsen i artikel 3, stk. 1, andet afsnit, [andet] punktum, i forordning (EF, Euratom) nr. 2988/95, udsættes forældelsesfristens udløbsdato, således at den falder sammen med datoen for det »[flerårige] program[…]s endelige afslutning«?
                           
                        
            
         (1)  Rådets forordning (EF) nr. 1260/1999 af 21.6.1999 om vedtagelse af generelle bestemmelser for strukturfondene (EFT L 161, s. 1)
      
         (2)  Rådets forordning (EF) nr. 1083/2006 af 11.7.2006 om generelle bestemmelser for Den Europæiske Fond for Regionaludvikling, Den Europæiske Socialfond og Samhørighedsfonden og ophævelse af forordning (EF) nr. 1260/1999 (EUT L 210, s. 25)
      
         (3)  Rådets forordning (EF, Euratom) nr. 2988/95 af 18.12.1995 om beskyttelse af De Europæiske Fællesskabers finansielle interesser (EFT L 312, s. 1)